মিডাস (গ্রীকঃ Μίδας) ফ্রিজিয়া রাজ দরবারের শেষ তিনজন রাজ সদস্যদের মধ্যে একজন। গ্রীক পুরাণে রাজা মিডাসের কাহিনীর জন্য এখনো তাকে উদ্ধৃত করা হয়। তার সেই বিখ্যাত গল্পে, সে যা কিছুই স্পর্শ করত, তাই স্বর্ণতে রূপান্তরিত হয়ে যেত। ফ্রিজিয়া অঞ্চলে মিডাইয়াম শহরটি খুব সম্ভবত তার নামেই নামকরণ করা হয়েছে এবং গ্রীক পরিব্রাজক পোসেনিয়াসের মতে আঙ্কারা বা আনক্রিয়া-এর ভিত্তিপ্রস্তর তার হাতেই হয়েছে। এরিস্টটল এর ভাষ্য অনুযায়ী, জনশ্রুতি বলে, মিডাস তার এই প্রার্থনার জন্য অনাহারে মারা যায়। প্রচলিত কাহিনী অনুযায়ী, মিডাস ও তার পিতা গর্ডিয়াস, ট্রোজান যুদ্ধ-এর আগে, ২০০০ খ্রিষ্ট পূর্বাব্দে, গর্ডিয়াম শহরের ভিত্তিপ্রস্তর ও গর্ডিয়ান নট এর স্থাপন করে। তবে, হোমার মিডাস ও গর্ডিয়াসের বদলে, মিগডন ও অট্রিয়াস-কে ফ্রিজিয়ার রাজা হিসেবে বর্ণনা দেয়।